OzLabs/hebrew-wiki-articles huggingface dataset:
יצחק מור

יצחק מור (1917 – 2007) היה אדריכל ישראלי, שתכנן בסיסי צה"ל רבים ובהם בניין מטה חיל האוויר הישראלי בקריה בתל אביב.

== ביוגרפיה ==
מור נולד בצ'כוסלובקיה ושני הוריו נפטרו בגיל צעיר. אף על פי שהיה יתום וכמעט חסר כל, סיים את בית הספר התיכון והיה בין המצטיינים בציור ואמנות. את לימודי האדריכלות החל בטכניון בברלין אך בעקבות עליית הנאצים לשלטון, אולץ לפרוש בשנת הלימודים השלישית שלו.
במרץ 1939, עלה לישראל באוניית מעפילים יחד עם עשרות יהודים צ'כים. הוא עבד כפועל במסגריה, ולאחר מכן התגייס לצבא הבריטי בו שירת בקסטינה (לימים בסיס חצור) ובגבול מצרים. בשנת 1940, חזרה הפלוגה לארץ ישראל ובנה איתה ביצורים בג'נין, סוריה ולבנון, שם רכש את ניסיונו הראשון בתכנון צבאי.

בשנת 1942, סיים קורס קצינים וקיבל אזרחות בריטית, ונשלח לאיטליה לבניית ביצורים נוספים. מור סייע בהברחת יהודים מחופשים לחיילים במדים לארץ ישראל.

לאחר שחרורו מהצבא, השלים את לימודי הארכיטקטורה בהצטיינות בטכניון בחיפה.

עם תחילת מלחמת העצמאות, שירת כקצין הנדסה בחטיבה 7.

בשנת 1962, הוביל את תכנון הקמת יחידת הבקרה (יב"א 509) בסמוך למצפה רמון.

בשנת 1950 הקים את משרדו "מור אדריכלים". בשנת 1962, בהוראת מפקד חיל האוויר עזר ויצמן, שהתרשם מעבודתו ביב"א, החל בתכנון בניית בסיס החיל בחצרים. במסגרת התכנון ערך סיורי הכנה מקיפים בבסיסים ברחבי אירופה ובהם בצרפת, אנגליה, גרמניה ושוודיה. זהו בסיס חיל האוויר הראשון שנבנה מן היסוד כבסיס חדש עבור חיל האוויר הישראלי, ולא על שטחי בסיס קיים של חיל האוויר המלכותי הבריטי.

לאחר מלחמת ששת הימים, תכנן את בסיסי חיל האוויר בעציון ואיתם, שבהם נעשה שימוש לראשונה בדת"קים תת-קרקעיים לתחזוקת מטוסי הקרב. בסיסים אלו הוחזרו למצרים בעקבות הסכם השלום בין ישראל למצרים. מור תכנן גם את בסיסי החיל במצפה רמון ועובדה.

בשנות ה-70 של המאה ה-20, תכנן את מגדלי הכנרית בקריה בתל אביב בהם שוכנת מפקדת חיל האוויר. תכנון המבנה המקורי היה גבוה יותר אך הוא בוטל בעקבות פיגועי 11 בספטמבר.

בשנת 2006 התאחד מור עם משרד "יסקי אדריכלים" והם הקימו את המשרד יסקי מור סיון אדריכלים.

יצחק מור נפטר בשנת 2007, כשנה לאחר הקמת המשרד המשותף. בנו ממשיך את תפקידו בחברה עד היום.

==קישורים חיצוניים==

* דודי חורי, [https://www.iaf.org.il/1424-23023-he/IAF.aspx עניין של בניין], בטאון חיל האויר, 25 באוקטובר 2004
* מיכאל יעקובסון, [https://michaelarch.wordpress.com/2018/02/10/סיבוב-באולם-התרבות-בקיבוץ-גבעת-חיים-מא/ סיבוב באולם התרבות בקיבוץ גבעת חיים מאוחד], חלון אחורי, 10 בפברואר 2018

קטגוריה:אדריכלים ישראלים
קטגוריה:ישראלים ילידי צ'כוסלובקיה
קטגוריה:חיילי חיל ההנדסה הישראלי
קטגוריה:ישראלים במלחמת העצמאות
קטגוריה:בוגרי הטכניון - מכון טכנולוגי לישראל: אדריכלות
קטגוריה:אנשי העלייה החמישית
קטגוריה:ישראלים שנולדו ב-1917
קטגוריה:ישראלים שנפטרו ב-2007
דריל דייוויס

דריל דייוויס (באנגלית: Daryl Davis; נולד ב-26 במרץ 1958) הוא מוזיקאי, סופר שחקן ואקטיביסט אפרו-אמריקאי.

דייוויס נודע בזכות מאמציו לשפר את היחסים הבין-גזעיים בין לבנים ושחורים בארצות הברית, באופן זה, התיידד עם חברי הקו קלוקס קלאן, ואף שכנע רבים לעזוב ולהוקיע את הקלאן. סרט דוקומנטרי על פעילות זו נוצר ב-2016 ושודר בנטפליקס.

דייוויס, הידוע בסגנון הבוגי ווגי האנרגטי שלו על פסנתר, ניגן עם מוזיקאים כמו צ'אק ברי ג'רי לי לואיס, ובי בי קינג. דייוויס הופיע בישראל בחודש נובמבר 2017 בתיאטרון הפרינג' בבאר שבע.

==קישורים חיצוניים==

* 

* 
* 

קטגוריה:זמרים אמריקאים
קטגוריה:פסנתרנים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1958
פרוטון וירה

פרוטון וירה (באנגלית: Proton Wira) היא מכונית משפחתית מתוצרת יצרנית הרכב המלזית PROTON Holdings אשר יוצרה במלזיה בין השנים 1993–2009.

בנוסף לייצור במלזיה דגמי "פרוטון וירה" הורכבו באיראן, הפיליפינים, אינדונזיה ווייטנאם.

==מאפיינים==
* יוצרו 952,216 יחידות.
* דגם "פרוטון אינספירה" נבנה בשיתוף פעולה עם התאגיד הרב-לאומי מיצובישי מוטורס העוסק בייצור כלי רכב שמרכזו ומטה פעילותו נמצא בעיר טוקיו שביפן והתבסס על דגם מיצובישי לנסר. רוב מכלולי הדגם כולל המנוע נלקחו מה"מיצובישי לנסר".
* תצורות: 4 דלתות סדאן, 5 דלתות הצ'בק.
* 5 נוסעים.
* מנוע קדמי.
* סוגי מנוע: מנועי בנזין, מנועי דיזל.
* סוג הנעה: הנעה קדמית 4x2.
* דגמי "פרוטון וירה" יוצאו ל-70 מדינות ברחבי תבל כולל יבשות: אסיה, אוסטרליה, אירופה, אפריקה, אמריקה הלטינית ואזור המזרח התיכון.
* דגמי 1.6 ליטר היו זמינים כסטנדרט עם: מראות חשמליות, חלונות חשמליים, משענות יד קדמיות ואחוריות ומושבים אחוריים מתקפלים
* בשנת 2007 יוצאו לאיראן 5,000 יחידות מהדגם לשימוש כמוניות.

==גלריה==
<gallery mode="packed" heights="80">
קובץ:1993 Proton Wira saloon in Ipoh, Malaysia (01).jpg| "פרוטון וירה", שנת 1993, 4 דלתות סדאן
קובץ:1995 Proton Wira (C90) XLi sedan (25799326374).jpg| "פרוטון וירה" דגם "XLi", שנת 1995, 4 דלתות סדאן
קובץ:Proton Wira (Aeroback) (first generation) (rear), Cheras.jpg | "פרוטון וירה", 5 דלתות הצ'בק
קובץ:2003 Proton Wira Aeroback in Cyberjaya, Malaysia (01).jpg| "פרוטון וירה", שנת 2003, 5 דלתות הצ'בק
קובץ:2003 Proton Wira Aeroback in Cyberjaya, Malaysia (02).jpg| "פרוטון וירה", שנת 2003, 5 דלתות הצ'בק
</gallery>

<gallery mode="packed" heights="120">
קובץ:Bangladesh Police (DMP) Proton Wira staff-car. (36662160210).jpg | - ניידות משטרה מסוג "פרוטון וירה" במשטרת בנגלדש
קובץ:Bangladesh Police Proton Wira staff-car. (35310037530).jpg | - ניידות משטרה מסוג "פרוטון וירה"
קובץ:Bangladesh Police (DMP) Proton Wira staff-car. (34533100612).jpg | - ניידות משטרה מסוג "פרוטון וירה" במשטרת בנגלדש 
</gallery>

<gallery mode="packed" heights="120">
קובץ:Proton Wira taxi in Pyongyang, North Korea.jpg | מונית מסוג "פרוטון וירה" בקוריאה הצפונית
קובץ:Taxi in Kuala Perlis 01.JPG | מונית מסוג "פרוטון וירה" במדינת פרליס בעיר קואלה פרליס 
קובץ:Taxi in Kuala Lumpur 06.JPG | מונית מסוג "פרוטון וירה" בקואלה לומפור
</gallery>

==ראו גם==
* פרוטון ג'וארה
* פרוטון ארנה
* פרוטון פוטרה
* פרוטון אינספירה
* פרוטון סאוי
* פרוטון טיארה

==קישורים חיצוניים==

* 
* [https://www.proton.com/ פרוטון - אתר היצרן] (proton.com)

==הערות שוליים==

קטגוריה:מכוניות משפחתיות
קטגוריה:מוניות
קטגוריה:דגמי מכוניות שהושקו ב-1993
קטגוריה:כלי רכב המורכבים במלזיה
קטגוריה:כלי רכב המיוצרים באינדונזיה
קטגוריה:כלי רכב המיוצרים בפיליפינים
קטגוריה:כלי רכב המורכבים באיראן
קטגוריה:כלי רכב המורכבים בווייטנאם
Leisure

Leisure (בעברית: פנאי) הוא אלבום הבכורה של להקת הרוק הבריטית בלר שיצא באוגוסט 1991 על ידי חברת התקליטים Food.

== תוכן ==
הגרסה המקורית של "Sing", תחת הכותרת "(Sing (To Me", הוקלטה כדמו בסוף 1989 בשם הקודם של הלהקה, Seymour (סימור), וניתן לשמוע אותה בסינגל השיווקי ה"אולטרה - נדיר" שיצא מעל עשור לאחר מכן בפברואר 2000 ובהתחלה של סט 4 דיסקים עם חומר נדיר בקופסת הדיסקים "Blur 21".

השיר Sing הופיע גם כחלק מפסקול הסרט טריינספוטינג.

התמונה שעל עטיפת האלבום צולמה במאי 1954<ref></ref> על ידי צ'ארלס יואיט, לתמונת אופנה של "Picture Post" על כובעי רחצה, "זוהר בשחייה".<ref></ref>

== הוצאה לאור ==
האלבום יצא ב-26 באוגוסט 1991 בבריטניה על ידי חברת התקליטים Food. הוא יצא לאור בארצות הברית חודש לאחר מכן עם רשימת שירים אחרת: גרסה זו מציגה מקדימה את שלושת הסינגלים של בלר בבריטניה, והשיר "Sing" הוחלף על ידי "I Know", שהיה לפני כן צד A של האלבום 'עם "She's So High". הגרסה הקנדית כוללת את אותה רצועת השמעה כמו הגרסה הבריטית.

"Leisure" הגיע למקום השביעי במצעד האלבומים הבריטי<ref></ref>. האלבום הוכתר כאלבום זהב בבריטניה.

במסגרת יום השנה ה-21 לאלבום, Leisure שוחזר מחדש והוצא מחדש יחד עם אלבומי האולפן האחרים של הלהקה ב-30 ביולי 2012. האלבום הוצא מחדש פעם שנייה, על תקליט ויניל צבעוני, ב-26 באוגוסט 2016<ref></ref>.

== ביקורות ==
האלבום זכה לביקורות מעורבות. פול דייוויס ממגזין Q דירג את האלבום 4/5 כוכבים ואף אמר שהאלבום הוא "אוצר ביתי מלא של סינגלים להיטים שרק מחכים לקרות."

לעומת זאת, נשמעו גם קולות פחות אוהדים. העיתונאי אלכסיס פטרידיס הצהיר כי "על פי מה שהאלבום הזה מעיד, נראה שהם לא יודעים מה הם עושים וכתוצאה מכך עושים טעויות מחרידות בכל מקום".

בשנת 2007 נערך ריאיון עם דיימון אלברן, סולן הלהקה, ובמהלכו הביע סלידה מ-Leisure כשהוא מתאר אותו כ"איום" והיותו אחד משני "התקליטים הרעים" שעשה בקריירה שלו (השני הוא האלבום The Great Escape)<ref></ref>.

אלברן הרחיב עוד יותר על הקלטת האלבום בשנת 2014, והסביר כי "זו לא הייתה חוויה שמחה במיוחד" והסביר שהלהקה הייתה להוטה מדי כדי לרצות את חברת התקליטים על ידי שימוש באותם צלילים שהיו פופולריים באותה תקופה.

== רשימת שירים ==

הערה: במהדורות ארצות הברית ויפן של האלבום יש רשימות רצועות שונות.

== משתתפים ==
* דיימון אלברן – שירה, קלידים, הפקה
* גרהם קוקסון – גיטרות, שירה ברקע, הפקה
* אלכס ג'יימס – בס, הפקה
* דייב רונטריי – תופים, כלי הקשה, הפקה

==== מפיקים נוספים ====
* סטיב לאוול
* סטיב פאוור
* מייק תורן
* סטיבן סטריט

== קישורים חיצוניים ==

* [https://www.youtube.com/playlist?list=PLq6LLq4DHMbvsrAaihHgnGb5L7krlAciF Leisure] ביוטיוב

קטגוריה:אלבומי בכורה מ-1991
קטגוריה:מוזיקה בריטית
קטגוריה:אלבומי בלר

== הערות שוליים ==
דרום מדבדקובו

נפת דרום מדבדקובו (ברוסית: район Южное Медведково) היא נפה במחוז הצפון-מזרחי של העיר הפדרלית מוסקבה שברוסיה. שטחה 3.87 קמ"ר ואוכלוסייתה מונה 85,867 תושבים (2020).

הנפה קיבלה את שמה מכפר עתיק ליד מוסקבה, שבשנת 1960 הפך לחלק מהעיר.

== אתרים ראויים לציון ==
* כנסיית השתדלות הבתולה הקדושה
* פארק בעמק יאוזה

==קישורים חיצוניים==

* 

קטגוריה:מוסקבה: נפות
קרחון קניון (אנטארקטיקה)

קניון קרחון (באנגלית: Canyon Glacier) הוא קרחון צר, באזור חוף דופק, בשטח חסות רוס שבאנטארקטיקה.

אורכו של הקרחון 65 קילומטרים.

הקרחון מנקז את מורדותיו הצפון-מערביים של הר וקלסר; וזורם לכיוון צפון, בקניון שקירותיו תלולים; קניון זה מפריד בין רכס ספריישן ורכס יוז.

הקרחון נשפך אך מדף הקרח רוס, בסמוך מצפון להדום הקרח ג'ובינקו.

== היסטוריה ==
=== גילוי הקרחון ===

הקרחון נצפה לראשונה מהר פטריק, על ידי משלחת החקר האנטארקטית של המועדון האלפיני של ניו זילנד (אשר חקרה את אנטארקטיקה בעונת המחקר (הקיץ האנטארקטי) 1959–1960).

=== מקור השם ===

משלחת החקר האלפינית של ניו זילנד נתנה לקרחון את שמו.

שמו של הקרחון תיאורי - והוא נקרא על שם הקניון העמוק בו הוא זורם.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2394 קרחון קניון] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20525 קרחון קניון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=2292&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון קניון] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=57562 קרחון קניון] באתר marineregions

== הערות שוליים ==

קניון
קטגוריה:אנטארקטיקה: קניונים
אלטופייבו

נפת אלטופייבו (ברוסית: Алтуфьевский район; בתעתיק מדויק: אלטופייבסקי ראיון) היא נפה במחוז הצפון-מזרחי של העיר הפדרלית מוסקבה שברוסיה. שטחה 3.25 קמ"ר ואוכלוסייתה מונה 57,697 תושבים (2020).

בנפה יש 6 בתי ספר, 2 בתי ספר מקצועיים תיכוניים, 9 גני ילדים.

תחנת הרכבת התחתית ביבירבו ממוקמת בגבול המזרחי של הנפה. 750 מטר מהגבול הצפוני של הנפה נמצאת תחנת מטרו אלטופייבו.

== אתרים ראויים לציון ==
* בריכת נפת אלטופייבו
* בית הקהילות במוסקבה
* מכון מחקר ועיצוב לטכנולוגיית הרכבה

==קישורים חיצוניים==

* 

קטגוריה:מוסקבה: נפות
פייטרו פראריס

פייטרו פראריס (באיטלקית: Pietro Ferraris; 15 בפברואר 1912 – 11 באוקטובר 1991) היה כדורגלן איטלקי, ששיחק בעמדת החלוץ. זכה עם נבחרת איטליה במונדיאל 1938.

==ביוגרפיה==
פראריס נולד ב-15 בפברואר 1912 בורסלי שבממלכת איטליה של אותם הימים. את הקריירה התחיל בגיל 17 בפרו ורסלי מעיר הולדתו, ועשה את הופעת הבכורה שלו ב-10 בנובמבר 1929 נגד טריאסטינה בליגה האיטלקית. ב-1932 עבר לנאפולי שם שיחק ארבע שנים עד שעבר לאמברוסיאנה. פראריס שיתף שם פעולה עם ג'וזפה מאצה בהתקפה וזכה עימה בשני תוארי אליפות ובגביע איטלקי אחד. ב-139 הופעות ליגה במדיה כבש 43 שערים. ב-1941 פראריס שיחק בטורינו למשך כמעט כל אותו עשור והיה חלק מהקבוצה שזכתה ארבע פעמים באליפות וכונתה בשם "גרנדה טורינו". בקיץ 1948 פראריס עבר לנובארה עד 1950 אז סיים את הקריירה שלו, ובמעבר זה הציל את סיכויי חייו כאשר צוות טורינו נמחק לחלוטין בהתרסקות המטוס שקרתה ב-4 במאי 1949. בסך כבש 123 שערי ליגה ב-469 הופעות.

כשחקן פראריס היה מסוגל לשחק הן כחלוץ והן בעמדות הקיצוני והכנף. הוא היה שחקן מהיר, יעיל, אינטואיטיבי וחכם, בעל כישורים טכניים מצוינים ויצירתיות. כחלוץ היה מדויק ליד שער היריב מטווח קרוב או אמצע וידע למקם את עצמו טוב במהלך התקפה. בנוסף לכך גם שמר על מקצועיות ואורך חיים בריא במהלך הקריירה.

כשחקן נאפולי מונה פראריס לנבחרת איטליה על ידי מאמנה ויטוריו פוצו. הוא ערך את הופעת הבכורה ב-17 בפברואר 1935 בניצחון 1–2 על צרפת. במונדיאל 1938 הופיע רק במשחק שמינית הגמר נגד נורווגיה וגם כבש את שער הפתיחה במשחק כעבור שתי דקות בלבד. שער זה, בנוסף לזה של ברונו מורה נגד שווייץ במונדיאל 1962, היה למהיר ביותר שאיטליה כבשה בהיסטוריה שלה במונדיאל. משם נבחרתו המשיכה עד לזכייה בטורניר. ב-11 במאי 1947 שיחק בפעם האחרונה במדיה, הפעם נגד הונגריה, וזאת הייתה הופעתו ה-14 בסך הכל.

==תארים==
;אמברוסיאנה
*אליפות איטליה (2): 1937/38, 1939/40
*הגביע האיטלקי: 1938/39
;טורינו
*אליפות איטליה (4): 1942/43, 1945/46, 1946/47, 1947/48
*הגביע האיטלקי: 1942/43
;נבחרת איטליה
*גביע העולם: 1938

== קישורים חיצוניים ==

קטגוריה:כדורגלנים איטלקים
קטגוריה:כדורגלני אינטר מילאנו
קטגוריה:כדורגלני נאפולי
קטגוריה:כדורגלני מונדיאל 1938
קטגוריה:איטלקים שנולדו ב-1912
קטגוריה:איטלקים שנפטרו ב-1991
סץ

סץ (בהונגרית: Szőc) הוא כפר במחוז וספרם שבמרכז הונגריה.
הכפר נקרא בעבר ז'לץ וננטש בזמן שלטון האימפריה העות'מאנית בהונגריה, הוא אוכלס מחדש בשנת 1741 על ידי מהגרים מגרמניה.

==יהודי סץ==
בסץ חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|22
|735
|-
|1910
|7
|
|-
|1920
|7
|
|-
|1930
|4
|
|-
|1941
|3
|1,019
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
עונת 2006/2007 בליגת כדורגל נשים שנייה

עונת 2006/2007 בליגת נשים שנייה הייתה העונה הראשונה והניסיון הראשון להקמת ליגת משנה בכדורגל נשים בישראל תחת אחריות הההתאחדות לכדורגל בישראל. העונה הסדירה נמשכה כחודשיים בלבד, נפתחה ב-14 במרץ והסתיימה ב-16 במאי 2007. לקחו בה חלק פעיל 5 קבוצות בלבד שהתפרקו בסוף העונה.

6 הקבוצות שנשרו מהליגה הראשונה בעונה הקודמת בליגת הנשים היו אמורות להשתתף בעונה הראשונה של ליגת הנשים השנייה. קבוצת בית"ר באר שבע התפרקה ובמקומה הצטרפה קבוצת בנות קריית גת. קבוצת הכח עמידר רמת גן התפרקה במהלך העונה.

בעונה זו התקיימו שני סיבובים בני 5 מחזורים כל אחד - 10 מחזורים בסך הכל וכל קבוצה שיחקה 8 משחקים בלבד.

על פי תקנון מועצת ההימורים שבתקופה זו הייתה זו שתקצבה את קבוצות ליגת הנשים, קבוצה ששיחקה פחות מ-18 משחקים בעונה אינה זכאית לתקצוב. לכן, אף אחת מקבוצות הליגה השנייה לא עמדו בקריטריון, לא קיבלו את הכסף והחליטו שלא להמשיך את פעילותן. בכך התפרקה גם הליגה השנייה.

במסגרת תביעה לבית הדין של ההתאחדות הסתבר מאוחר יותר שעסקני כדורגל שונים בחשו מאחורי הקלעים בקבוצות, "קנו" מקום בליגת הנשים הראשונה ומנעו מהקבוצות קבלת תקציב, המשך קיום ואת הזכות ההוגנת לשחק בליגה הראשונה.

== טבלת הליגה הסדירה בסיום העונה ==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
! width="20" |שערי זכות
! width="20" |שערי חובה
! width="20" |הפרש שערים
! width="20" |נקודות
!הערות
|- bgcolor="#D0F0C0"
|1
|עירוני בת ים
|8
|7
|1
|0
|76
|0
|76
|22
|העפילה לליגה הראשונה אך בפועל התפרקה
|- bgcolor="#D0F0C0"
|2
|בית"ר ירושלים
|8
|5
|2
|1
|51
|2
|49
|17
|העפילה לליגה הראשונה אך בפועל התפרקה
|-
|3
|בנות בית שאן
|8
|3
|1
|4
|27
|22
|5
|10
|
|-
|4
|בנות קריית גת
|8
|2
|1
|5
|6
|71
|65-
|7
|
|-
|5
|בנות הדר יוסף
|8
|0
|1
|7
|4
|69
|65-
|1
|
|}

== מלכת השערים ==
{| class="wikitable" style="text-align:right"
|-
!מקום
!שם
!קבוצה
!שערים
|-
|align="center"|1
| מעיין קאופמן
|עירוני בת ים
|align="center"|20
|-
|align="center"|2
| עדן זיקרי
|בית"ר ירושלים
|align="center"|15
|-
|align="center"|3
| הדר בדוח
|בית"ר ירושלים
|align="center"|11
|-
|align="center"|4
| מור שקד
|עירוני בת ים
|align="center"|10
|-
|align="center"|5
| נוי דגרציה
|בנות בית שאן
|align="center"|9
|}
==ראו גם==
* גביע המדינה בכדורגל נשים 2006/2007

==קישורים חיצוניים==
* [https://www.football.org.il/leagues/league/?league_id=639&season_id=8 עונת 2007–2006 בליגת נשים שנייה], באתר ההתאחדות לכדורגל בישראל

==הערות שוליים==

קטגוריה:תחרויות כדורגל ב-2007
קטגוריה:2007 בישראל: כדורגל
קטגוריה:ישראל: תחרויות כדורגל נשים
אורקוט (כפר)

אורקוט (בהונגרית: Úrkút) הוא כפר במחוז וספרם שבמרכז הונגריה.
כמו יישובים רבים באירופה גם באורקוט מספר התושבים נמצא בירידה. כך, בשנת 1990 חיו ביישוב 2,251 תושבים, ובשנת 2019 מספר התושבים עמד על 1,950.

==יהודי אורקוט==
באורקוט חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|13
|603
|-
|1910
|9
|
|-
|1920
|4
|
|-
|1941
|4
|1,683
|-
|}

==קישורים חיצוניים==
* 

==הערות שוליים==

קטגוריה:הונגריה: כפרים
תהילים כ"ו

מזמור כ"ו בספר תהילים מיוחס לדוד. המזמור עוסק כולו בתמימותו של בעל המזמור שמעיד על עצמו שהוא לא חטא מעולם. המזמור הוא אחד מארבעה עשר מזמורים הפותחים במילה 'לדָוִד'.<ref>ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד.</ref>

== תוכן המזמור ==
בתחילת המזמור פונה המשורר אל אלוהיו ומזמין אותו לשפוט אותו ולראות שהוא תמים, בוטח בה' ולא נופל לחטאים. בעל המזמור מוסיף ומפרט את כל הדרכים בהן לא נפל לחטא, הוא לא ישב עם אנשים שקרנים, לא עם אנשים שחוטאים בסתר ולא עם אנשים רשעים. בעל המזמור מבקש מה' שירשה לו בזכות ניקיון כפיו לסובב סביב המזבח ולהלל אותו מאחר שהוא אוהב את בית ה', משכן כבודו. בעל המזמור מתחנן שה' לא יכליל אותו ביחד עם חוטאים מאחר שהוא הולך בדרך הישר ושואף אך ורק להלל את ה'.

== המזמור בחז"ל ==
הגמרא<ref></ref> מביאה אימרה אמירה בשם רב יהודה אמר רב על כך שאל לו לאדם להביא את עצמו לידי ניסיון מאחר שאפילו דוד הביא את עצמו לידי ניסיון במזמור כ"ו ונכשל. הגמרא מספרת מעשה לפיו דוד שואל את הקב"ה מדוע בברכת אבות שבתפילת שמונה עשרה הקב"ה מתקרא אלוהי אברהם, אלוהי יצחק ואלוהי יעקב, אך לא אלוהי דוד. עונה לו הקב"ה שזה נוסח הברכה מאחר שהם עברו ניסיון ועמדו בו ואילו דוד לא עבר ניסיון. מיד אמר לפניו דוד "בְּחָנֵנִי ה' וְנַסֵּנִי" והקב"ה מסכים ואומר לדוד שהוא ייבחן בעריות. באותו לילה דוד חטא בבת שבע.

פסוק ו' של המזמור משמש בתלמוד הבבלי מקור לחשיבות נטילת ידיים כהכנה לתפילה.

== קישורים חיצוניים ==

== הערות שוליים ==

כו
חיים הערש מייזליש

נואם בברית לנכדו, ח' באלול תש"פ, בהיכל בית המדרש ויואל משה בבני ברק
הרב מייזליש (משמאל) לצד הרב [[יהושע לייפר והרב דוד טברסקי, האדמו"ר מרחמסטריווקה, בכנס של עוז והדר]]
הרב חיים צבי הערש מֵיְיזְלִישׁ (מכונה רֶבּ חַיִּים הֶעֶרְשׁ, נולד בג' בתשרי ה'תש"ל, 15 בספטמבר 1969) הוא ראש ישיבת סאטמר ומנהיג רובה של קהילת סאטמר בבני ברק.

==קורות חיים==
נולד בארצות הברית לרב דוד דוב (בעריש) מייזליש, רב קהילת סאטמר בבורו פארק, ולחיה, בתו הבכורה של הרבי מסאטמר, רבי משה טייטלבוים. נקרא על שם זקנו, הרב חיים צבי טייטלבוים.

למד בישיבת סאטמר בירושלים אצל רבי משה אריה פריינד. בד' בכסלו ה'תשמ"ח נישא לרעכיל דבורה, בת הרב ישראל הגר האדמו"ר מוויז'ניץ.

לאחר מכן למד בכולל חזון איש בבני ברק, הוסמך להוראה על ידי הרב שמואל הלוי ואזנר והרב יצחק יעקב וייס. בשנת 1992 עבר להתגורר בירושלים והיה ראש כולל "ייטב לב" של החסידות.

בשנת 1995 התמנה לחבר הנהלת קרן היתומים ע"ש המהרי"ל דיסקין.

עם פטירת רבי משה אריה פריינד בכ' באלול ה'תשנ"ו, מונה על ידי סבו לכהן כראש ישיבת סאטמר בבני ברק ורב בית הכנסת בשכונת זכרון מאיר, לצד רב הקהילה בשיכון סאטמר הרב אליהו כץ.

בשנת ה'תשס"ח נפגש עם הרב שטיינמן בפרשת עצורי יפן למרות התנגדות אידאולוגית של סאטמר לדרכו של הרב שטיינמן.

== בהנהגת הקהילה בבני ברק==
לאחר פטירת הרב משה טייטלבוים התפלגה חסידות סאטמר בין בניו, הרב אהרן טייטלבוים והרב יקותיאל יהודה טייטלבוים. הרב חיים צבי תמך ברב אהרן. מיעוט הקהילה, ובהם הרב אליהו כץ, תמכו באחיו הרב יקותיאל יהודה.

בשנת ה'תשס"ז נערך דין תורה בעניין אצל הרב נפתלי הירצקא פרנקל מרבני העדה החרדית, שלא הוכרע. בפועל, שימש הרב מייזליש כמנהיג בפועל של קהילת חסידי הרב אהרן. לאחר פטירתו של הרב כץ בתשרי ה'תשע"ח, החל סכסוך בינו לבין מנהלי וראשי מוסדות סאטמר בבני ברק, יחזקאל רוטר וחיים הירש. בהמשך התערב האדמו"ר בסכסוך לטובת ראשי המוסדות, וקבע כי תפקידו של הרב מייזליש מוגבל לניהול הרוחני בלבד של הישיבה ואין לו סמכות בשאר המוסדות.

המאבק הגיע לשיאו בקיץ ה'תש"ף לאחר שפורסמה הקלטה של אחד מגבאי בית הכנסת אומר שבעת שעמד על יד מייזליש בהדלקת המדורה בל"ג בעומר, התחשק לו לדוחפו לאש. כצעד מחאה קיימו אנשי מייזליש תפילה בחג השבועות בבית הכנסת הגדול בשיכון סאטמר ולא בבית הכנסת הקטן ב"זכרון מאיר", במקביל למתנגדי רבם, ובמהלך קריאת התורה החלה קטטה אלימה עם הגבאי האמור. הדבר הוביל לגל אירועים שהובילו לפיטוריו מראשות הישיבה.

באלול ה'תש"ף נשא האדמו"ר דרשה מיוחדת שבה הבהיר שהוא אוסר על מייזליש להיכנס לכל בתי הכנסת והמוסדות של סאטמר בעולם, וכן אוסר לקיים עמו קשר כלשהו. בתגובה, באותו לילה תומכיו של מייזליש הגיעו לביתו לתמוך בו. הוא ואנשיו ממשיכים להתפלל בבית הכנסת המרכזי, ויחזקאל רוטר ואנשיו פרשו ופתחו בית כנסת אחר.

לדברי יחזקאל רוטר ואנשיו, הרב מייזליש ואנשיו הם קהילת מורדים שאינם סרים למרותו של הרבי. לדברי אנשי הרב מייזליש, הם חסידים נאמנים של הרבי, השבוי לדבריהם בידי גבאים המסיתים אותו נגד הרב מייזליש.

==קישורים חיצוניים==
* 
* 

==הערות שוליים==

קטגוריה:ישראלים ילידי ארצות הברית
קטגוריה:ראשי כולל אברכים ישראלים
קטגוריה:ראשי ישיבה חסידים בישראל
קטגוריה:חסידי סאטמר
קטגוריה:בני ברק: רבנים
קטגוריה:ישראלים שנולדו ב-1969
אברהם לזר

אברהם לזר ("בטו", 1923 – 7 באוגוסט 2020, י"ז באב ה'תש"ף) היה ראש מועצה אזורית דרום השרון בשנים 1981–1994.

==קורות חיים==
לזר נולד בסקופיה, יוגוסלביה למשפחה דתייה, מרובת ילדים. אחותו עלתה לישראל.

כשהיה בגיל שש הוא הצטרף לתנועת השומר הצעיר. בשנת 1941, עם פלישת הנאצים ליוגוסלביה, קבוצתו של לזר בתנועת הנוער, לקחה את ציוד הצופיות והצטרפה איתו לפרטיזנים. הם לחמו ביערות מונטנגרו. לזר נשבה בידי הגרמנים, בעת שרוב משפחתו נלקחה להשמדה. לזר עלה לישראל אחרי מלחמת העולם השנייה.

לזר היה תושב קיבוץ רביבים ומשם עבר לגור בבצת, ומשם למושב שדי חמד. הוא שימש בתפקידים ציבוריים מגוונים. הוא נבחר לראשות מועצת דרום השרון בדצמבר 1981. בפעם השנייה בה נבחר לתפקיד, בינואר 1986, נציגי היישובים במועצה, בחרו בו פה אחד. הוא שירת בתפקיד עד שנת 1994 – ובתום הקדנציה השלישית פרש לגמלאות.

היה נשוי לטובה, ולזוג נולדו ארבעה בנים.

נפטר ב-7 באוגוסט 2020.

==הערות שוליים==

קטגוריה:ישראלים ילידי יוגוסלביה
קטגוריה:יהודים מקדונים
קטגוריה:מייסדי מושבים
קטגוריה:פרטיזנים יהודים מיוגוסלביה
קטגוריה:פרטיזנים יהודים ממקדוניה
קטגוריה:ראשי המועצה האזורית דרום השרון
קטגוריה:ישראלים שנולדו ב-1923
קטגוריה:ישראלים שנפטרו ב-2020
קטגוריה:אנשי המושב
קטגוריה:מועצה אזורית מטה אשר: אישים
יוסף זמוסטיאנו

יוסף זמוסטיאנו (1 ביולי 1931– 4 ביולי 2020) היה ראש המועצה האזורית "הירקון" בשנים 1960 עד 1980. פעל לאיחודה עם המועצות השכנות לה, ליצירת המועצה האזורית דרום השרון. ממייסדי מושב נוה ירק.

==קורות חיים==
זמוסטיאנו נולד בסבן, רומניה, למשפחה אמידה, שעסקה במסחר ובחקלאות. כשהנאצים פלשו לרומניה, הם לקחו את כל הגברים החסונים מהיישוב לעבודות כפייה. זמוסטיאנו נותר עם אמו, אחיו וסבו. הנאצים ירו במקום, באחדים משכניו. זמוסטיאנו עבר עוד תלאות רבות בשואה.

זמוסטיאנו העפיל ארצה בשנת 1948, באוניה צפופה במעפילים. אך הם נתפסו וגורשו לקפריסין.

זמוסטיאנו שימש בתפקידים ציבוריים שונים כחבר מושב נוה ירק. נבחר לראשות המועצה במקום ראש המועצה סנדו דוד. זמוסטיאנו היה בן 29 כשנבחר והיה ראש המועצה הצעיר ביותר בארץ. שימש בתפקיד בין השנים: 1960–1980.

התחתן בשנת 1961, ולזוג נולדו שלוש בנות.

נפטר ב-4 יולי 2020 בגיל 89.

==הערות שוליים==

קטגוריה:גולי מחנות המעצר בקפריסין
קטגוריה:ילדים בשואה: רומניה
קטגוריה:ישראלים ילידי רומניה
קטגוריה:מייסדי מושבים
קטגוריה:עולים לאחר מלחמת העולם השנייה
קטגוריה:ראשי המועצה האזורית דרום השרון
קטגוריה:ישראלים שנולדו ב-1931
קטגוריה:ישראלים שנפטרו ב-2020
קטגוריה:נווה ירק: אישים
מלונות בראון

מלונות בראון הם רשת בינלאומית של מלונות בוטיק בבעלות ניר ויצמן, ליאון אביגד, ניצן פרי והכשרה חברה לביטוח. נכון לשנת 2022 יש לרשת 46 בתי מלון בישראל, קרואטיה ויוון.

== היסטוריה ==
המלון הראשון של הרשת, בראון TLV, נפתח בתל אביב בשנת 2010, על ידי ליאון אביגד וניצן פרי, בבניין משרדים שהוסב למלון. המלון נבנה לפי תפיסה חדשה במלונאות הבוטיק: הפיכת משרדים למלונות במקום לבנות מלונות חדשים מאפס. שמו של המלון, Brown, נגזר מצבעו של המבנה, שקירותיו החיצוניים נצבעו בחום כהה, ומסגנון הווינטג' בהשראת שנות ה-70 המאפיין אותו, ומכאן גם שמה של הרשת.

בשנת 2016, עם כניסתו של השותף החדש ניר ויצמן, יזם ומלונאי שפעל בעיקר בהולנד ובגרמניה, החליטה החברה לפתוח מלונות חדשים גם מחוץ לישראל, תוך שמירת מוקד הפעילות בתל אביב.

בשנת 2018 חתמה הרשת על מזכר הבנות לרכישת חברת התעופה ישראייר, אך העסקה לא הושלמה בגלל דרישת הטייסים להיות חלק מהדירקטוריון.

נכון לספטמבר 2023 יש לחברה 46 בתי מלון פעילים.

בשנת 2020 ביטלה מלונות בראון הנפקת אג"ח בבורסה בגלל משבר הקורונה. ההנפקה נדחתה למועד לא ידוע.

ב-5 באוקטובר 2021 קנתה הרשת את מלון "ויסטה" תמורת 50 מיליון שקל. לאחר הקנייה, החלה הרשת בשיפוץ המלון ועיצובו מחדש, והוא נפתח ב-4 מאי, ערב יום העצמאות ה-74 של ישראל, כבראון אילת, המלון הראשון של הרשת באילת.

== רשימת המלונות של הרשת ==
===ישראל===
מלון דבורה בראון תל אביב
* תל אביב
** בראון תל אביב – קלישר נחלת בנימין
** בראון ביץ' האוס – רחוב הירקון
** גולדן האוס – רחוב הירקון
** בראון סי סייד – רחוב הירקון
** פוליהאוס – אלנבי נחלת בנימין
** דייב גורדון – גורדון בן יהודה
** דייב לוינסקי – נחלת בנימין
** דייב דאונטאון – יד חרוצים
** לייטהאוס – בית מגדלור, בן יהודה אלנבי
** הוטל בובו מנורה בית הסנה לשעבר – רוטשילד יבנה
** טאון האוס – רוטשילד יבנה
** תיאודור – רוטשילד הרצל
** דבורה בראון – רחוב בן יהודה גורדון
** וילה בראון תל אביב – הירקון
** בראון ברוט – הירקון קויפמן
** בראון ברנר האוס - רחוב ברנר
** מיסטר בראון מונטיפיורי - רחוב מונטיפיורי
** WOM אלנבי – בית מגדלור, רחוב אלנבי
** WOM Beachfront – נווה צדק
* ירושלים
** בראון מחנה יהודה – רחוב יפו, מחנה יהודה
** בראון JLM – רחוב בן סירא
** וילה בראון ירושלים – רחוב הנביאים
** וילה במושבה – רחוב יהושע בן נון
* אילת
** בראון אילת – רחוב קאמן
** לייטהאוס אילת – שדרות התמרים
** רד סי אילת - רחוב פארק בנימין

===יוון===
* בראון אקרופול – אתונה
* דייב רד – אתונה
* וילה בראון ארמו – אתונה
* לייטהאוס אתונה – אתונה
* קיוביק האוס – אתונה
* וילה בראון אתינאס - אתונה
* איסלה בראון קורינתיה – קורינתיה
* בראון ביץ' האוס חלקדיה – חלקדיה
* בראון ביץ' ארטריה – ארטריה
* אקרון סיסקייפ – מליטסה
* דייב לוטרקי ליד הים – לוטרקי
* בראון ביץ' אוויה איילנד - ארטריה

===קרואטיה===
* בראון ביץ האוס – ספליט

== קישורים חיצוניים ==
* 
* 
* [https://www.afar.com/magazine/what-to-do-in-tel-aviv-now?fbclid=IwAR36Mk9nvyvYKP3r10E7LE29bMVYAEyb3fs24YCFgIvhwv_YbL4H3857Eds Why Tel Aviv Is So Exciting Right Now / Lighthouse Hotel], באתר afar, 23 באוגוסט 2019
* [https://www.forbes.com/sites/annabel/2020/01/21/2020-vision-20-new-hotels-for-the-new-year/?fbclid=IwAR2_HP-ZjY0iompVFRZvqQlJgdPfy4Y14ukZFy-WzvLeRcy8cz-CzU8eMwQ#a46a3cd6b520 2020 Vision: 20 New Hotels for the New Year / Theodor], באתר forbes, 21 בינואר 2020
* 
* 

== הערות שוליים ==

בראון
קטגוריה:רשתות בתי מלון
יחסי אינדונזיה–הפיליפינים

יחסי אינדונזיה–הפיליפינים הם היחסים הדו-צדדיים בין אינדונזיה לבין הפיליפינים.

== היסטוריה ==
היחסים הדיפלומטיים בין המדינות כוננו ב-24 בנובמבר 1949. בשנת 1949 פתחה הממשלה האינדונזית את נציגותה (המשרד הקונסולרי) במנילה, השגרירות נפתחה בראשית שנות ה-50. ב-21 ביוני 1951 חתמו שתי המדינות על חוזה ידידות. אמנה זו מגדירה את בסיס היחסים בין המדינות, מטרותיה העיקריות הן: שמירה על שלום וידידות, יישוב סכסוכים באמצעים דיפלומטיים ושלווים, יצירת נתיבי תעבורה לאזרחי שתי המדינות ואמצעים לפיתוח שיתופי פעולה בתחום הסחר וההתרעות. אמנה זו דנה גם בסוגיות הפוליטיות והחברתיות-כלכליות של שתי המדינות.

במרץ 2011 חתמו מנהיגי שתי המדינות על מזכר הבנות להעצמת שיתוף הפעולה בתחומי הביטחון, ההגנה, תיחום הגבולות, ההגנה על זכויות מהגרי עבודה, חינוך וספורט. אינדונזיה מעניקה תמיכה מוסרית לממשלת פיליפינים בסכסוך הטריטוריאלי שלה על איי ספרטלי.

== מחלוקת טריטוריאלית ==
נושא המחלוקת הטריטוריאלית בין אינדונזיה לפיליפינים היה ים סולאווסי באזור סולאווסי (אינדונזיה) ומינדנאו (הפיליפינים) שנחשב כמקור נפט וגז טבעי פוטנציאלי. בנוסף, המים השנויים במחלוקת עשירים בדגים ובנתיבי סחר חשובים. הסכסוך בין המדינות נמשך מאז 1994: השטחים היו באזור הכלכלי הבלעדי של אינדונזיה וגם של הפיליפינים. מחלוקת זו החלה בין הולנד (שיישבה את אינדונזיה) לארצות הברית (שכבשה את שטח הפיליפינים לאחר תום מלחמת ארצות הברית–ספרד) והסתיימה לטובת איי הודו המזרחיים ההולנדיים בשנת 1932. ב-23 במאי 2014 חתמו המדינות על הסכם על גבול ימי חדש ביניהן. לדברי נשיא אינדונזיה, סוסיליו באמבאנג יודהויונו, זו דוגמה טובה כיצד לפתור מחלוקות בין מדינות ללא שימוש בכוח. נשיא הפיליפינים, בניגנו אקינו, אמר כי ארצו רוצה לסיים את הסכסוך באמצעים לגיטימיים ושלווים.

== יחסי כלכלה ==
על פי משרד המסחר של אינדונזיה, ב-2003, מחזור המסחר בין המדינות הסתכם לסך של 1.12 מיליארד דולר, בשנת 2009 - 2.9 מיליארד דולר, וב-2010 כבר עלה ל-3.89 מיליארד דולר. אינדונזיה היא הספק הגדול ביותר של פחם לפיליפינים, ועונה על הדרישה של מדינה זו בכ-70%. בשנת 2013, אינדונזיה הייתה שותפת הסחר ה-11 בגודלה בתחום הסחר והכלכלה של הפיליפינים, עם מחזור של 3.51 מיליארד דולר. בשנת 2014 היקף הסחר בין המדינות הגיע ל-4.59 מיליארד דולר.

== נציגויות דיפלומטיות ==
* אינדונזיה מחזיקה בפיליפינים שגרירות במנילה וקונסוליה כללית בדבאו סיטי.
* הפיליפינים מחזיקה באינדונזיה שגרירות בג'קרטה ו-2 קונסוליות במאנאדו וסורבאיה.

==קישורים חיצוניים==

== הערות שוליים ==
Empire V (סרט)

Empire V הוא סרט פנטזיה רוסי מאת ויקטור גינזבורג<ref>[https://iz.ru/702652/anastasiia-rogova/samye-ozhidaemye-rossiiskie-filmy-2018 Самые ожидаемые российские фильмы — 2018]</ref><ref>[http://www.profile.ru/culture/item/123859-god-sikvelov-i-trikvelov Год сиквелов и триквелов]</ref>, עיבוד קולנועי לרומן Empire V של ויקטור פלווין, בכיכובם של פאבל טבקוב<ref>[https://www.kinoafisha.info/movies/8322035/ Ампир V, 2018]</ref> ומירון פיודורוב<ref></ref>.

הסרט שהיה אמור לצאת לאקרנים במרץ 2022 נגנז ולא קיבל רישיון הקנה ממשרד התרבות הרוסי. על פי התקשורת הרוסית, ככל הנראה משום שאחד משחקני הסרט, מירון פיודורוב הידוע בכינוי "Oxxxymiron", התבטא נגד הפלישה הרוסית לאוקראינה.

== עלילה ==
הצעיר רומן "ראמה" שטורקין, שהפך לערפד, מגלה קונספירציה של האליטה: הערפדים שולטים באנושות, מוצצים ממנה שמחה, חלומות וכסף. לאחר שהפך לחלק מהאליטה הגבוהה ביותר של הערפדים, הגיבור לא מצליח לשבור את הקשר שלו עם אנשים בשום צורה - אחרי הכל, אפילו ב-Empire V אפשר לאבד את הראש בגלל אהבה<ref></ref>.

== שחקנים ודמויות ==

== הפקה ושיווק==
לדברי מפיק הסרט איוון זאסורסורסקי, הסרט היא השקפה מהפכנית של החברה הצרכנית, משיכה לכסף ולקדושת כסף במקום החיים<ref></ref>. הצילומים החלו בספטמבר 2017<ref></ref>. הקרנת טרום בכורה נערכה במרץ 2022. אך הסרט לא הוקרן לציבור ונגנז בהחלטת הרשויות.

== קישורים חיצוניים ==
* 

==הערות שוליים==

קטגוריה:סרטים ברוסית
קטגוריה:סרטי פנטזיה רוסיים
קטגוריה:סרטי ערפדים
קטגוריה:סרטי 2022
קטגוריה:סרטים שנגנזו
TD2000

TD2000 היא מכונית רודסטר פתוחה בסגנון רטרו מתוצרת TD Cars (Malaysia) Sdn. Bhd, אשר מיוצרת במלזיה משנת 1998.

"TD2000" מבוססת על דגם "MG TA" (קרוי גם: "TA Midget", יוצר בין השנים 1936–1939) מסדרה "MG T-type" מתוצרת יצרנית מכוניות הספורט הבריטית "MG".

==מאפיינים==
* משנת 1986 דגם "TD2000" יוצר באוסטרליה בעזרת מכלולים של ניסאן. הדגם לא היה רווחי, והייצור הועבר למלזיה. משנת 1998 היצרן "TD Cars (Malaysia) Sdn. Bhd" בבעלות פרטית, 70% בידי שותפים מלזיים, ן-30% בידי שותפים אוסטרליים.
* גוף הדגם בנוי מפיברגלס.
* 2 דלתות.
* 2 מושבים.
* מנוע קדמי.
* מנוע בנזין.
* סוג הנעה: הנעה אחורית 2x4.
* קיבולת מכל דלק - 61 ליטר.
* תאוצה בין 0–97 קמ"ש היא 6.7 שניות (מנוע 2.0 ליטר).

=== ייצוא ===
90% מייצור הדגם מיועד לייצוא למדינות הבאות: יפן, אוסטרליה, ברוניי, ניו זילנד, הודו, הפיליפינים, סינגפור, תאילנד., סקוטלנד, אירלנד, בריטניה ואזור המזרח התיכון.

==גלריה==
<gallery mode="packed" heights="120">
קובץ:TD2000-3.jpg | דגם "TD2000"
קובץ:TD2000-2.jpg | דגם "TD2000"
קובץ:My TD 10.jpg | דגם "TD2000"
קובץ:2000TD - Flickr - foshie.jpg | דגם "TD2000"
</gallery>

==קישורים חיצוניים==

* 
* 

==הערות שוליים==

קטגוריה:מכוניות רטרו
קטגוריה:מכוניות קבריולה
קטגוריה:מכוניות עשויות פיברגלס
קטגוריה:דגמי מכוניות שהושקו ב-1998
קטגוריה:כלי רכב המורכבים במלזיה
יצחק בנדר

יצחק בנדר (3 באוקטובר 1906 – 2 בפברואר 1996) היה ראש מועצה אזורית מפעלות אפק, בין השנים 1954 ו־1980, טרם אוחדה לתוך המועצה האזורית דרום השרון. הוא פרש לגמלאות בשנת 1980 עקב מחלה.

==קורות חיים==
בנדר נולד בעיירה קטנה ליד העיר קישינב, במולדובה הייתה לו אחות אחת. משפחתו סבלה מפוגרומים. בילדותו עברה אמו לאודסה, עיר הנמל של אוקראינה. בנעוריו הצטרף לתנועת הנוער הציונית-סוציאליסטית "פועלי ציון שמאל". הוא הוגלה לגולאג בהרי אורל כי הניף דגל ציוני בכינוס המפלגה הקומוניסטית. לאחר שלוש שנים הוא גורש לספינה השטה לארץ ישראל.

בנדר פגש את אשתו בשנת 1930. לזוג נולדו שני בנים ובת.

בנדר עבד בהסלקת נשק ובבנייה, אך נאלץ לפרוש משתי העבודות בשל פציעה.

בנדר היה ממייסדי קיבוץ עינת, אליו הגיע אחרי שפרש מקיבוץ גבעת השלושה, בעקבות פיצולו ל"גבעת השלושה איחוד" ו"גבעת השלושה מאוחד", בשנת 1952 כחבר קיבוץ עינת, הוא נבחר לראש המועצה האזורית "מעלות אפק".

כראש מועצה הוא עסק בהקמת יישובים חדשים בשטחה. יישובים הם שוכנו עולים חסרי רקע בחקלאות, שחלק נכבד בתפקיד המועצה המקומית היה הדרכתם כדי שיצליחו להתפרנס.

==הערות שוליים==

קטגוריה:אנשי העלייה הרביעית
קטגוריה:ישראלים ילידי מולדובה
קטגוריה:מייסדי קיבוצים
קטגוריה:גבעת השלושה: אישים
קטגוריה:עינת: אישים
קטגוריה:פעילים ציונים באוקראינה
קטגוריה:ראשי המועצה האזורית דרום השרון
קטגוריה:אישים הקבורים בעינת
קטגוריה:ישראלים שנולדו ב-1906
קטגוריה:ישראלים שנפטרו ב-1996
תדמור (סרט, 2021)

תדמור (ברוסית: Пальмира) הוא סרט דרמה רוסי בבימויו של איוואן בולוטניקוב.<ref>[http://dagpravda.ru/novosti/v-derbente-projdet-press-konferenciya-posvya-sh-ennaya-semkam-filma-palmira/ В Дербенте пройдет пресс-конференция, посвященная съемкам фильма «Пальмира»]</ref><ref>[http://www.proficinema.ru/news/detail.php?ID=237789 Андрей Сигле и Иван Болотников рассказали в Дамаске о фильме «Пальмира»]</ref><ref>[https://art1.ru/2017/07/05/v-tsarskom-sele-vossozdadut-razrushennuyu-kolonnu-iz-palmiry-58666 В «Царском селе» воссоздадут разрушенную колонну из Пальмиры]</ref><ref>[https://russian.rt.com/nopolitics/news/379694-syuzhet-film-palmira Продюсер фильма «Пальмира» рассказал подробности сюжета картины]</ref> הסרט יצא לאקרנים בחבר המדינות ב-11 במרץ 2021.

== עלילה == 
בכפר הררי בדאגסטן, הרופא הצבאי לשעבר ארתור מנהל את חייו השקטים כאלמן. לאחר שנודע לו כי בתו היחידה מרים גויסה על ידי מחבלי המדינה האסלאמית ונמלטה לסוריה, בחסות המבצע הרוסי בסוריה ארתור יוצא בעקבותיה בייאוש כדי להציל אותה.

== שחקנים ודמויות ==
* גזא מורצ'אני – ארתור
* יקטרינה קראמרנקו – מרים
* דניאלה סטויאנוביץ' – סבריה
* דריוס גומאוסקאס – דוקטור חאליד
* אבו דודז'אן – ואגיף קרימוב

==קישורים חיצוניים==
* 

* [https://www.kino-teatr.ru/kino/movie/prod/124697/annot/ "תדמור"], באתר kino-teatr.ru

== הערות שוליים ==

קטגוריה:סרטי פעולה רוסיים
קטגוריה:סרטי הרפתקאות רוסיים
קטגוריה:סרטים רוסיים המבוססים על סיפור אמיתי
קטגוריה:סרטי 2020
קטגוריה:סרטים ברוסית
קטגוריה:יחידות מיוחדות בקולנוע ובטלוויזיה
קטגוריה:מלחמת האזרחים הסורית בתרבות
יחסי אינדונזיה–מלזיה

יחסי אינדונזיה–מלזיה הם היחסים הדו-צדדיים בין אינדונזיה לבין מלזיה. אורך הגבול בין המדינות הוא 1,881 ק"מ.

== היסטוריה ==
ב-16 בספטמבר 1963, הוכרזה עצמאות מלזיה, שלחלקים ממנה (סבה וסארוואק) גבול משותף עם אינדונזיה. אינדונזיה הגיבה בחריפות לשלילה על הקמת המדינה החדשה, מכיוון שנשיא אינדונזיה סוקרנו האמין שמלזיה תהפוך לבסיס ל"נאוקולוניאליזם ואימפריאליזם" והדבר עלול לערער את תוצאות המהפכה האינדונזית. כמו כן, ראש ממשלת מלזיה עבדול רחמן הסכים לספק שטח לבסיס כוחות הצבא הבריטי במדינה, והפדרציה של מלזיה סיפקה סיוע למורדים - הממשלה המהפכנית של הרפובליקה של אינדונזיה בשנת 1958. לאחר הקמת מלזיה החל באינדונזיה גל של הפגנות אנטי-מלאיות ואנטי-בריטיות, וכתוצאה מכך שריפת השגרירות הבריטית. חברי המפלגה הקומוניסטית באינדונזיה כבשו את המטעים הבריטיים ועסקים אחרים, שהועברו אז לממשלת המדינה.

ב-23 בספטמבר 1963, סוקרנו הודיע כי על אינדונזיה להשמיד את מלזיה. יחידות פריליליטריות אינדונזיות נכנסו באופן בלתי חוקי לשטח מלזיה אך נלכדו לפני שהספיקו ליצור קשר עם מתנגדים מקומיים. אירוע זה סימן את תחילת העימות האינדונזי–מלזי, שבו בריטניה, ארצות הברית, ברית המועצות והרפובליקה העממית של סין גם נטלו חלק. בדצמבר 1964 בחרה העצרת הכללית של האו"ם את מלזיה כחברה בלתי קבועה במועצת הביטחון, ובתגובה הודיע סוקרנו על נסיגת אינדונזיה מארגון זה והבטיח להקים ארגון בינלאומי אלטרנטיבי חדש.

בשנות ה-70, לאחר סיום העימות האינדונזי–מלזי, השתפרו היחסים בין המדינות. ממשלות שתי המדינות החלו לשתף פעולה במסגרת ASEAN. מתכונת היחסים החדשה התחזקה בזכות קרבה אתנית של שני העמים, דת, תרבות ושפה דומה. היבטים שליליים נמשכו: מהגרים אינדונזיים לא חוקיים במלזיה, חששות אינדונזיה מיצוא קלטות שמע אסלאמיות קיצוניות ממלזיה, אולם התפתחות הסחר בין המדינות תרמה לכינון יחסים טובים. עם זאת, בסוף שנות ה-80 ממשלות אינדונזיה ומלזיה התרחקו זו מזו, מכיוון שראו גישות שונות לפתרון בעיות של אינטראקציה עם שותפיהן העיקריים של המסחר, בפרט, מלזיה התערבה באופן שגוי ביחסים המתפתחים בין סינגפור ואינדונזיה. בשנת 1992 הביעה אינדונזיה ב-ASEAN את דחייתה של המערכת המלזית של הקבוצה הכלכלית במזרח אסיה, שהדגישה את עמדותיה השונות של שתי המדינות לגבי עתיד ASEAN. לדוגמה, בפסגת המדינות הבלתי-מזדהות, ראש ממשלת מלזיה, מאהאטיר מוחמד, דיבר בחריפות עם סיסמאות פרו-אסייתיות ופרו-אסלאמיות, שהייתה שונה מאוד מעמדתו המתונה של נשיא אינדונזיה סוהארטו.

== יחסי סחר ==
בשנת 2015 מחזור המסחר בין המדינות הסתכם בסכום של 25 מיליארד דולר. בשנת 2016 היקף הסחר פחת משמעותית והסתכם ב-14.3 מיליארד דולר. בשנת 2017 הציבה ממשלות שתי המדינות מטרה להשיג היקף סחר של 30 מיליארד דולר.

== תרבות ==
מרבית האוכלוסיות בשתי המדינות ממוצא אוסטרונזי או מלאי. רוב האוכלוסייה במדינות אלו היא מוסלמית.

== חברות בארגונים בינלאומיים ==
מלזיה ואינדונזיה הן החברות המייסדות של ASEAN ו-APEC, כמו גם חברי תנועת המדינות הבלתי מזדהות, G8 האסלאמית והארגון לשיתוף פעולה אסלאמי.

==נציגויות דיפלומטיות==
* אינדונזיה מחזיקה במלזיה שגרירות בקואלה לומפור ו-5 קונסוליות בג'והור באהרו, קוטה קינבאלו, קוצ'ינג, פננג וטאוואו.
* מלזיה מחזיקה באינדונזיה שגרירות בג'קרטה ו-3 קונסוליות במדן, פקאנבארו ופונטיאנאק.

==קישורים חיצוניים==

== הערות שוליים ==
דמיטרובסקי (נפה, מוסקבה)

נפת דמיטרובסקי (ברוסית: Дмитровский район) היא נפה במחוז הצפוני של העיר הפדרלית מוסקבה שברוסיה. שטחה הוא 7.29 קמ"ר ואוכלוסייתה מונה 93,545 תושבים (2020).

מקבץ מפעלי תעשייה ואזור מחסנים גדול הוקם בשטח נפת דמיטרובסקי שבצפון מוסקבה.

בשנים האחרונות מתבצעת פעילויות בנייה חדשות של דיור בשטח המפעלים התעשייתיים. אין תחנות מטרו, אולם המערכת המפותחת של תחבורה קרקעית מספקת הסעת נוסעים למספר רב של מוקדי תחבורה.

== אתרים ראויים לציון ==
* אזור טבעי "בריכות אנגרסקאיה" (פארק)
* פארק "וגונורמונט"
* אצטדיון "מולניה"
* תחנת כוח תרמית של מוסאנרגו

==קישורים חיצוניים==

* 

קטגוריה:מוסקבה: נפות
יחסי אינדונזיה–ברוניי

[[חסן אל-בולקיה, סולטאן ברוניי, ביחד עם ג'וקו וידודו, נשיא אינדונזיה, בעת חגיגות 50 שנה לשלטונו של חסן אל-בולקיה, 2017]]
יחסי אינדונזיה–ברוניי הם היחסים הדו-צדדיים של סולטנות ברוניי דרוסלאם ורפובליקת אינדונזיה.

== סקירה כללית ==
למרות שהם אינם חולקים גבולות יבשתיים ישירים, אינדונזיה וברוניי חולקים את האי בורנאו. מאז שנוסדו יחסים דיפלומטיים עוד בשנת 1984, שתי המדינות נהנות מיחסים חמים וידידותיים. היחסים בין שתי המדינות התקדמו היטב ושני הצדדים המשיכו ליהנות מקשרים חזקים במגוון רחב של שיתופי פעולה; לרבות סחר והשקעות, תיירות, חקלאות, ימי ודייג, בריאות, ביטחון, פשעים על-לאומיים, חינוך, נוער, תרבות ואנשי קשר.<ref name="BruneiTimes"></ref>

גם לברוניי וגם לאינדונזיה יש הרבה תכונות אופייניות נפוצות, אלה כוללות מסגרות התייחסות נפוצות בהיסטוריה, תרבות ודת. שפותיהם הלאומיות; האינדונזית והמלאית קשורות זו לזו. מרבית האוכלוסייה של שתי המדינות היו ממוצא אוסטרונזי או מגזע מלאי, כאשר תרבות מלאית משמעותית הייתה משותפת ביניהם. שתי המדינות הן מדינות עם רוב מוסלמי, חברות באיגוד מדינות דרום-מזרח אסיה וב-APEC, והן חברות בארגון המדינות הבלתי-מזדהות והארגון לשיתוף פעולה אסלאמי.

== היסטוריה ==
היחסים בין אינדונזיה לברוניי קיימים מאז המאה ה-14 או אולי קודם לכן. נגרקרטגאמה הוא שיר מ-1365 אשר הזכיר Barune (ברוניי) כאחד מדינות הווסאל של מג'פהיט.<ref>Prapanca, Nagarakretagama, Canto 14</ref> היחסים בין ברוניי לשאר הארכיפלג האינדונזי הוקמו אולי מוקדם יותר בעידן האימפריה של סריג'יאן.

בתקופה הקולוניאלית האירופית, אינדונזיה נפלה תחת הולנד באיי הודו המזרחיים ההולנדיים, ואילו ברוניי יחד עם סינגפור ומלזיה נפלו תחת האימפריה הבריטית. בשנות ה-60, אינדונזיה וברוניי היו מעורבות בעקיפין בסכסוך צבאי במהלך העימות האינדונזי–מלזי, שם אינדונזיה לחמה נגד הקמת מלזיה וכוחות משלוח חדרו לסראוואק וצפון בורניאו כולל ברוניי.

הרפובליקה של אינדונזיה כוננה יחסים דיפלומטיים עם ברוניי ב-1 בינואר 1984.<ref></ref> אינדונזיה גם תמכה בחברות ברוניי ב-ASEAN בשנת 1984.

== כלכלה וסחר ==
ברוניי הייתה יעד פופולרי בקרב עובדים אינדונזיים. נכון ל-31 באוגוסט 2012, ישנם בערך 58,000 אזרחים אינדונזיים שוהים ועובדים בברוניי.<ref name="JakartaPost"></ref> היקף הסחר הדו-צדדי בשנת 2011 הגיע לכ-1.1 מיליארד דולר, יחד עם כ-3,500 מוצרים אינדונזיים בשוק ברוניי. בהתאם למדיניות הגיוון הכלכלי של ברוניי, שתי המדינות מבקשות להעצים את שיתוף הפעולה בתחום הימי והדייג, וכן בתחום הבריאות.

== נציגויות דיפלומטיות ==
* ברוניי מחזיקה באינדונזיה שגרירות בג'קרטה.
* אינדונזיה מחזיקה בברוניי שגרירות בבנדר סרי בגוואן.

==קישורים חיצוניים==

== הערות שוליים ==
ספריית האקדמיה הרוסית למדעים

מבנה הספרייה
הספרייה של האקדמיה הרוסית למדעים (ברוסית: Библиотека Российской академии наук ,БАН) היא ספרייה רוסית, אחת הספריות הגדולות בעולם, בבעלות המדינה הממוקמת בסנקט פטרבורג באי וסילי ופתוחה לעובדי מוסדות האקדמיה הרוסית למדעים ולמלומדים בעלי השכלה גבוהה. הספרייה מהווה חלק מהאקדמיה וכוללת מלבד האוסף המרכזי את אוספי הספרייה ששוכנו על ידי מוסדות אקדמיים מיוחדים בפטרבורג וערים אחרות והיא השלישית בגודלה ברוסיה, אחרי הספרייה הממלכתית של רוסיה והספרייה הלאומית הרוסית.

== היסטוריה ==
הספרייה הוקמה בסנקט פטרבורג על ידי צו של פיוטר הראשון בשנת 1714 ונכללה לאחר מכן במבנה האקדמיה למדעים בסנקט פטרבורג. מאז שנת 1747 כללה את כל המוסדות האקדמיים ומאז 1783 כל בעלי האתרים במדינה מחויבים כדין לספק לספריה עותק בחינם של כל פריט שפורסם ויצא לאור.

בשנים 1728–1924 אוחסנו אוספי הספרייה בבניין קונסטקאמרה, איתו נוסד מוסד אקדמי יחיד עד 1803. בשנות העשרים קיבלה הספרייה פריטים רבים שהוחרמו במהלך מבצע ההלאמה ברוסיה הסובייטית.

בשנים 1924–1925 הועברו האוספים לבניין חדש שנבנה לספרייה בשנת 1914 ואוכלס על ידי בית חולים צבאי במלחמת העולם הראשונה. במהלך המצור על לנינגרד בשנים 1941–1944 האוספים נשארו בעיר הנצורה והספרייה הייתה פתוחה.

ב-15 בפברואר 1988 ספגה הספרייה שרפה חמורה במיוחד, שהוגדרה להרסנית ביותר בתולדותיה, שהרסה או פגעה בחלק ניכר מהאוספים. לפני השריפה, החל מ-1 באוקטובר 1986, אוסף הספרייה והספריות הכפופות לה כלל 17,288,365 פריטים.<ref>Справочник-путеводитель по сети специальных библиотек ленинградских академических учреждений / Отв. ред. К. В. Лютова. – Ленинград: Библиотека АН СССР, 1987.</ref>
== לקריאה נוספת ==
* 

== קישורים חיצוניים ==

* 

== הערות שוליים ==

קטגוריה:סנקט פטרבורג: מבנים
קטגוריה:רוסיה: ספריות
קטגוריה:סנקט פטרבורג: תרבות
קטגוריה:האקדמיה הרוסית למדעים
טקסטילשצ'יקי

טקסטילשצ'יקי (ברוסית: Текстильщики) היא נפה של המחוז הדרום-מזרחי של העיר הפדרלית מוסקבה שברוסיה. שטח הנפה הוא 5.91 קמ"ר ואוכלוסייתו מונה 105,398 תושבים (2020).

בשנת 1960 נכלל במוסקבה שטח ראיון טקסטילשצ'יקי בגלל ארגון גבול חדש (כביש הטבעת של מוסקבה). ראיון טקסטילשצ'יקי בשנות ה-60 ו-70 הפך לראיון של פיתוח מגורים המוני.

== אתרים ראויים לציון ==
* פארק ליובלינו
* מלון "מוסקביץ'"
* תחנות מטרו "טקסטילשצ'יקי" ו"וולז'סקאיה"
* מפעל מוסקביץ'

==קישורים חיצוניים==

* 

קטגוריה:מוסקבה: נפות
הר פטריק (אנטארקטיקה)

הר פטריק (באנגלית: Mount Patrick) הוא הר מכוסה ברובו בקרח ברכס חבר העמים, בהרי המלכה מוד, באזור חוף דופק של שטח חסות רוס, שבאנטארקטיקה. 

גובהו של ההר 2,380 מטרים מעל פני הים. 

ההר ממוקם בסמוך ממזרח למצוק ודג' פייס, שלגדתו המערבית של קרחון בירדמור. 

== היסטוריה ==
=== גילוי ההר ===

ההר התגלה על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909, בפיקודו של ארנסט שקלטון.

=== מקור השם ===

שמו של ההר ניתן לו על ידי משלחת נמרוד.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:11434 הר פטריק] באתר הסקר הגאולוגי של ארצות הברית
* [https://www.adam.antarcticanz.govt.nz/nodes/view/21437 הר פטריק] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=10956&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר פטריק] באתר הגאזט האנטארקטי המשווה SCAR של ממשלת אוסטרליה
* [https://peakery.com/mount-patrick-antarctica/ הר פטריק] באתר peakery (מרחקים לאתרים סמוכים)

== הערות שוליים ==
 

פטריק
פטריק
עומר כהן (קצין חי"ר)

עומר כהן (נולד ב-1982) הוא קצין בצה"ל בדרגת אלוף-משנה המשמש כמפקד חטיבת הקומנדו. שימש מפקד עוצבת ברעם, מפקד יחידת דובדבן ומפקד גדוד נחשון.

== ביוגרפיה ==
כהן בנם של אבי ועליזה. נולד וגדל בזכרון יעקב. עם גיוסו לצה"ל בשנת 2001, התנדב כהן לצנחנים, ושובץ בגדוד 101. בצנחנים עבר כהן מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד ושימש כמפקד מחלקה וכסגן מפקד פלוגה בגדוד ולקח חלק בלחימה כנגד הטרור הפלסטיני באינתיפאדה השנייה.

בהמשך לחם במלחמת לבנון השנייה, ולאחר מכן שימש כמפקד פלוגה בצנחנים, כמפקד פלחה"ן צנחנים, כראש לשכת ראש אמ"ץ ומפקד מחזור בבא"ח צנחנים. בשנים 2016–2018 פיקד על גדוד נחשון ובהמשך פיקד על יחידת דובדבן. באוגוסט 2020 מונה למפקד עוצבת ברעם.
ב-1 ביוני 2023 נכנס לתפקיד מפקד חטיבת עוז.

== חיים אישיים ==
כהן נשוי ואב לשלושה. בעל תואר ראשון במדעי המדינה מאוניברסיטת חיפה, תואר שני במנהל עסקים מהקריה האקדמית אונו והוא בוגר המכללה לביטחון לאומי.

== קישורים חיצוניים ==

* .

* .

== הערות שוליים ==

קטגוריה:מפקדי גדודים בחטיבת כפיר
קטגוריה:מפקדי יחידת דובדבן
קטגוריה:אלופי-משנה בצה"ל
קטגוריה:בוגרי אוניברסיטת חיפה
קטגוריה:בוגרי הקריה האקדמית אונו
קטגוריה:ישראלים שנולדו ב-1982
קטגוריה:מפקדי עוצבת ברעם
קטגוריה:מפקדי חטיבות במלחמת חרבות ברזל
רכס חבר העמים

רכס חבר העמים או רכס קומונוולת (באנגלית: Commonwealth Range) הוא רכס הרים בהרי המלכה מוד באזור חוף דופק של שטח חסות רוס, שבאנטארקטיקה. 

== גאוגרפיה ==
אורכו של הרכס 144 קילומטרים; כיוונו של הרכס צפון - דרום. 
רוחבו של הרכס 66 קילומטרים (מזרח - מערב).

שטחו של הרכס 4,820 קילומטרים רבועים.

הרכס גובל בצידו המזרחי של קרחון בירדמור, החל ממדף הקרח של רוס ועד לקרחון קלטי. 

הפסגה הגבוהה ביותר ברכס היא פסגת פלאט טופ, שגובהה 4,000 מטרים מעל פני הים. 

פסגות עיקריות נוספות ברכס הן: 

* הר דונלדסון - 3,930 מטרים מעל פני הים; 
* הר מקדונלד - 3,630 מטרים מעל פני הים; 
* הר הרמנסון - 3,140 מטרים מעל פני הים; 
* הר דיקין - 2,810 מטרים מעל פני הים; 
* פסגת גריי - 2,750 מטרים מעל פני הים. 

== היסטוריה ==
=== גילוי הרכס ===

הרכס התגלה בדצמבר 1908 על ידי המשלחת האנטארקטית הבריטית (משלחת נמרוד), אשר חקרה את אנטארקטיקה בין השנים 1907–1909.

=== מקור השם ===

שמו של הרכס ניתן לו על ידי ארנסט שקלטון.

הרכס נקרא על שם חבר העמים האוסטרלי (השם הרשמי של אוסטרליה) שהעניקה סיוע רב למשלחת.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:3003 רכס חבר העמים] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/20660 רכס חבר העמים] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=2878&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס חבר העמים] באתר הגאזט האנטארקטי המשווה SCAR של ממשלת אוסטרליה
* [https://www.peakbagger.com/range.aspx?rid=8130 רכס חבר העמים] באתר peakbagger
* [https://www.mindat.org/feature-6631384.html רכס חבר העמים] באתר mindat
* [https://mountainplanet.com/ranges/transantarctic-mountains-commonwealth-range רכס חבר העמים] באתר mountainplanet
* [http://distancebetween.info/commonwealth_range מחשבון מרחקים - המרחק מרכס חבר העמים לאתרים סמוכים]

== הערות שוליים ==

חבר העמים
חבר העמים
ניטה אינג

ניטה אינג (殷琪; נולדה ב-17 במרץ 1955 בטאיפיי) היא הנשיאה הטייוואנית-אמריקאית של "חברת ההנדסה הקונטיננטלית" ויו"ר מועצת המנהלים לשעבר של חברת Taiwan High Speed Rail, החברה שבנתה מערכת רכבת מהירה מטאיפיי לקאוסיונג. היא תומכת במפלגה הפרוגרסיבית-דמוקרטית, והייתה יועצת לנשיא לשעבר צ'ן שואי-ביאן.

מרבית הקריירה שלה כאיל בניה התקיימה בעבודתה בחברת ההנדסה הקונטיננטלית של טייוואן, שכיהנה בה כיו"ר הדירקטוריון.

== ביוגרפיה ==
בשנות השבעים ובהיותה נערה, ניטה אינג גורשה מבית הספר האמריקני בטאיפיי בגלל "התנהגות סוערת", ונשלחה לפנימייה של מסצ'וסטס. לאחר מכן היא התמחתה בכלכלה באוניברסיטת קליפורניה, לוס אנג'לס (UCLA), אך גורשה מהאוניברסיטה בשל הצתת שרפה במחאה על אי שוויון נשים.<ref>From "The Stars of Asia," in the July 3, 2000 international edition of Business Week.</ref>

לאחר סיום לימודיה, באוגוסט 1977 אינג החלה לעבוד בחברת הנדסה קונטיננטלית, ובסופו של דבר התמנתה לנשיאת החברה. משנת 1998 ועד 2009, הייתה יו"ר חברת Taiwan High Speed Rail. בשנת 2010 מונתה ליו"ר חברת קונטיננטל אחזקות.<ref></ref>

=== משפחתה ===
היא נישאה לפול גיטלסון ב־1979 בלוס אנג'לס, והתגרשה מספר שנים לאחר מכן. ילדיה היו ממערכת יחסים עוקבת.

היא גרה בטאיפיי, טייוואן עם שתי בנותיה, שתיהן לומדות בבית הספר האמריקאי בטאיפיי.

==הערות שוליים==

קטגוריה:אמריקאיות ממוצא סיני
קטגוריה:נשות עסקים אמריקאיות
קטגוריה:אנשי עסקים אמריקאים
קטגוריה:בוגרות אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בלוס אנג'לס
קטגוריה:דירקטוריות אמריקאיות
קטגוריה:אמריקאיות ממוצא טאיוואני
קטגוריה:אמריקאים ממוצא טאיוואני
קטגוריה:אמריקאיות שנולדו ב-1955
קטגוריה:אמריקאים שנולדו ב-1955